Sien Diels

Francine (Sien) Diels (Turnhout, 1 augustus 1947 –  Leuven, 17 oktober 2021) wie in Flaamske aktrise, dy't foaral bekend is fan har 36 jier lange meiwurking fan it Nederlânsktalige berneprogramma Sesamstraat.

 Libben en wurk 
Diels studearre yn 1969 ôf yn 'e rjochting toaniel oan it Keninklik Konservatoarium Brussel. Hja begûn har karriêre by it Mechels Miniatuer Teater. Letter wie se aktyf as freelance aktrise, ûnder mear by it selskip Theater Malpertuis. Dêrneist waard se dosinte oan de akademy fan Ninove en dêrnei oan it Konservatoarium fan Mechelen, wat se oant har pinsjonearring yn 2010 dwaan bleau.

Yn 1975 makke se de oerstap nei telefyzje en wurke se mei oan de jeugdsearje Tim. Fan 1976 oant 2012 joech se stal oan ien fan de fêste personaazjes yn Sesamstraat. Dêrneist wie se te sjen yn lytse rollen yn ûnder oare Thuis (2003), Witse (2004), F.C. De Kampioenen (2001), Sedes & Belli (2002 -2003), Flikken (2008) en Spoed (2006). Ek siet se geregeld yn de sjuery fan de Mini-playbackshow (1987 -1990). 

Sesamstraat
Diels die yn 1975 mei oan in audysje foar in minsklik personaazje yn it berneprogramma Sesamstraat. Omdat it ynearsten om in Nederlânsk-Belgyske koproduksje gie, waard in Flaamske aktrise socht as tsjinspylster foar Piet Hendriks. Har personaazje yn Sesamstraat krige deselde (rop)namme as de aktrise en wie in ûnôfhinklike jonge frou, dy 't in eigen libbensmiddelewinkel útbaatte, dêr 't de bewenners fan de strjitte  boadskippen. It personaazje fan Sien hie in feministyske ynslach en besocht mear as ien kear genderpatroanen te trochbrekken.
Stadichoan evoluearre it personaazje Sien ta in soarte fan memmefiguer foar de poppen.

Sien Diels wie oanhelle mei demintens. Op in seker stuit slagge har it aktearjen net mear. Se ferstoar yn de âldens fan 74 jier.

Filmografy
 Titel  Funksje  Jier  Medium Tim  aktrise  1975  telefyzje (tf) Als schilders konden praten  aktrise  1976  tf De danstent  aktrise  1976  tf Sesamstraat  aktrise  1976-2012  tf Bitter Lemon  aktrise  1981  tf Intocht van Sinterklaas  aktrise  1982  tf Sesamstraat is jarig  aktrise  1984  tf Sinterklaas in Sesamstraat  aktrise  1987-2009  tf Mini-playbackshow  sjuerylid  1987-1990  tf Commissaris  aktrise  1992  tf Saartje en Tommie  stimaktrise  1992  fideo Sesamstraat 20 jaar  aktrise  1996  tf Heterdaad  aktrise  1997  tf Sesamstraat in Paradiso  aktrise  2000  tf Recht op Recht  aktrise  2000, 2002  tf F.C. De Kampioenen  aktrise  2001  tf Sedes & Belli  aktrise  2002-2003  tf Thuis  aktrise  2003  tf Witse  aktrise  2004  tf Open huis in Sesamstraat  aktrise  2006  tf Spoed  aktrise  2006  tf Flikken  aktrise  2008  tf Aspe  aktrise  2009  tf Mina Moes  aktrise  2011  film

Kategory:Flaamsk toanielakteur
Kategory:Flaamsk telefyzje-akteur
Kategory:Flaamsk filmakteur
Kategory:Flaamsk stimakteur
Kategory:Flaamsk ûnderwizer
Kategory:Persoan berne yn 1947
Kategory:Persoan stoarn yn 2021